పాట్నా : ప్రధాన మంత్రి నరేంద్ర మోదీపై బిహార్ ముఖ్యమంత్రి నితీశ్ కుమార్ విరుచుకుపడ్డారు. గాంధీజీ సిద్ధాంతాలకు పూర్తి విరుద్ధంగా ఉన్నవాళ్ళు ఆయన పేరు చెప్పుకుంటున్నారని, తద్వారా తమను ప్రజలు గౌరవిస్తారని అనుకుంటున్నారని ఎద్దేవా చేశారు. గాంధీజీ పేరుకు అనంత శక్తి ఉందని, ఆయన పేరు చెప్పుకోవడం మాత్రమే కాకుండా, ఆయన బోధనలను అనుసరించాలని పిలుపునిచ్చారు. మహాత్మా గాంధీ చంపారన్ పర్యటనకు నూరు సంవత్సరాలు నిండిన సందర్భంగా మోతిహరిలో జరిగిన కార్యక్రమంలో ఆయన మాట్లాడారు. పాఠశాలల్లో బాలలకు ప్రతి రోజూ 10 నిమిషాలపాటు గాంధీజీ గురించి బోధించేందుకు ఏర్పాట్లు చేస్తామని తెలిపారు.
patna : pradhaana mantri narendra modeepai bihar mukhyamantri niteesh kumar viruchukupaddaaru. gandhiji siddhaantaalaku puurti viruddhamgaa unnavaallu aayana paeru cheppukuntunnarani, tadwara tamanu prajalu gouravistaarani anukuntunnarani eddeva chesaru. gandhiji peruku ananta sakti undani, aayana paeru cheppukovadam matrame kakunda, aayana bodhanalanu anusarinchaalani pilupunicchaaru. mahatma gaandhi champaran paryatanaku nooru samvatsaraalu nindina sandarbhamgaa motiharilo jarigina kaaryakramamlo aayana matladaru. paatasaalallo baalalaku prati roojoo 10 nimishaalapaatu gandhiji gurinchi bodhinchenduku erpaatlu chestamani telipaaru.